Pokyny pre spracovanie semestrálnej práce z predmetu Trestné právo hmotné II. - externisti

1. Trestné činy vrážd podľa prvej hlavy TZ
2. Trestný čin zabitia a trestný čin usmrtenia
3. Trestný čin podľa § 171 a 172 TZ
4. Trestný čin týrania blízkej a zverenej osoby
5. Trestný čin zanedbania povinnej výživy
6. Trestný čin krádeže a lúpeže
7. Trestný čin legalizácie príjmov z trestnej činnosti a podielnictvo
8. Trestné činy podvodov
9. Trestné činy daňové
10. Trestný čin znásilnenia a sexuálneho násilia
11. Trestné činy sexuálneho zneužívania
12. Trestný čin všeobecného ohrozenia
13. Trestné činy súvisiace s obchodovaním s ľuďmi podľa druhej hlavy osobitnej časti TZ
14. Trestný čin nebezpečného prenasledovania
15. Problematika týrania zvierat v právnom poriadku SR
16. Trestné činy extrémizmu
17. Aktuálna výnimočná situácia v SR z pohľadu trestného práva (identifikácia relevantných skutkových podstát a ich rozbor, pohľad na rovinu trestania)

Inštrukcie k spracovaniu semestrálnej práce:

* rozsah 6 strán čistého textu (bez titulnej strany)
* typ písma Times New Roman, veľkosť 12, riadkovanie 1,5, zarovnanie textu do bloku
* názvy tém sú uvedené ako všeobecné názvy – názvy je možné upraviť (napr. téma č. 12 Stalking v podmienkach Slovenskej republiky), ale nie je možné týmto spôsobom konkrétnu tému rozšíriť
* vzor titulnej strany je uvedený v prílohe

Vecná stránka spracovania semestrálnej práce:

* nemalo by ísť o prepis učebnice Trestného práva hmotného
* čerpať je možné aj z článkov, ktoré sú zverejnené na internete, napr. [www.pravnelisty.sk](http://www.pravnelisty.sk)
* práca by mala byť spracovaná za použitia rozhodovacej činnosti súdnych orgánov
* osobitne sa bude posudzovať využívanie judikatúry
* rozhodnutia je možné čerpať aj z databázy www.judikáty.info

Inštrukcie k zaslaniu semestrálnej práce:

* adresa, na ktorú sa budú zasielať spracované semestrálne práce: seminarky.trest.szabova@gmail.com
* do predmetu emailu uviesť termín, na ktorý bude študent prihlásený v Maise (napr. TPH II – semestrálna práca – 12.6.2020)

Termíny na zaslanie semestrálnej práce:

* študenti zašlú semestrálnu prácu do termínu, ktorý si zvolia v rámci Maisu – v Maise bude vypísaných niekoľko termínov, ktoré slúžia na to, aby si študenti mohli rozvrhnúť odovzdávanie jednotlivých semestrálnych prác na celé skúškové obdobie obdobne, ako sa to robí pri ústnych skúškach
* externí študenti sa prihlásia výlučne na termín, ktorý bude mať v popiske uvedené meno Szabová a údaj, že ide o termín pre externistov
* termíny vypísané v Maise nebudú kapacitne obmedzené – prihlásiť sa však na niektorý termín musí každý jeden študent

Príloha

Trnavská univerzita v Trnave

Právnická fakulta

NÁZOV TÉMY PRÁCE

meno a priezvisko autora práce

ročník

2020